《南楼令 题张诗舲》
清代·关锳

春水绿吴舲。江湖听雨程。二十年、梦醒银灯。又是江南梅子熟，有几点、打窗声。

残月冷如冰。愁人心上明。一丝丝、泪写吴绫。门外绿杨风正起，休念与、落花听。

作者简介：清浙江钱塘人，字秋芙。诸生蒋坦妻。工书、画、琴及诗词。多愁善病，诵经学佛。早卒，坦著《秋灯琐忆》记其事。有《三十六芙蓉诗存》、《梦影楼词》。